Kristian Park

Kristian Park (født Kristian André Kvæl den 22. oktober 1983) er en norsk artist, opprinnelig fra Rognan i Nordland. Kvæl studerte musikk ved McCartney-skolen LIPA i Liverpool, der han også var blant noen utvalgte elever som fikk spille sammen med Paul McCartney. Ved skolens avslutningsseremoni sommeren 2007 fikk han prisen Songlinks «Best international song, lyrically and musically» for sin sang «Lovers & Haters», og han fikk gode skussmål fra Brian May. Samme sommer debuterte han som konsertartist på Aronnesrocken i Alta, og kort tid etter flyttet han til byen på grunn av musikkmiljøet der.
Kristian har etterhvert spilt på mange scener i Nord-Norge og England, både med og uten band i ryggen. I januar 2010 ga han ut singelen «Speaking In Rhymes», som var den første han skrev under psevdonymet Kristian Park. 

I desember 2010 hadde Park etablert et nytt band sammen med Frank Hammersland fra Pogo Pops, Bjarte Jørgensen fra Tolv Volt og The Love Connection, Rune Berg fra Number Seven Deli og The Margarets og Jonas Nielsen fra Kakkmaddafakka, og de har arbeidet med et album mikset av Kyrre Fritzner. I mai 2011 dro de på en miniturné til England, og i juni flyttet Kristian Park til Oslo for å arbeide nærmere med de andre i bandet.

Diskografi
«Lovers and Haters» (2009), singel
«Speaking in Ryhmes» (2010), singel
Kristian Park (mars 2010), EP

Referanser

Eksterne lenker 
 Kristians Myspace-profil

Norske sangere
Personer fra Saltdal kommune